פירוש נוסף ערך זה עוסק בספר מאת פרנסיס סקוט פיצג'רלד. אם התכוונתם למשמעות אחרת, ראו גטסבי הגדול (פירושונים).
  
שגיאות פרמטריות בתבנית:ספר   
שימוש בפרמטרים מיושנים ריקים [ עורך ] 

**גטסבי הגדול** (באנגלית: **The Great Gatsby**) הוא רומן מאת הסופר האמריקאי פרנסיס סקוט פיצג'רלד, שיצא לאור בשנת 1925. עלילת הספר מתרחשת בניו יורק ובלונג איילנד וממוקמת תרבותית וכרונולוגית במה שנודע כשנות העשרים הסוערות או כעידן הג'אז (ביטוי אותו טבע פיצג'רלד).

עם יציאתו לאור בארצות הברית לא זכה הספר להצלחה גדולה ונמכרו ממנו פחות מ-24,000 עותקים עד מותו של פיצג'רלד. זאת אף שהספר עובד למחזה בברודוויי וכן לסרט הוליוודי זמן קצר לאחר פרסומו.

הספר נשכח בתקופת השפל הגדול ומלחמת העולם השנייה, ורק לאחר הוצאתו מחדש בשנים 1945 וכן ב-1953 זכה לתפוצה רחבה. הוא זכה למעמד של ספר קאנוני, נבחר במשאלים של קוראים ושל גופים תרבותיים לאחד הרומנים החשובים שנכתבו באנגלית במאה ה-20, ומופיע במקום החמישי ברשימת 100 הספרים הטובים ביותר בכל הזמנים. בתי-ספר תיכון רבים כוללים את הספר כחלק מתוכנית הלימודים למבחני הבגרות בספרות.

עלילת הספר
----------

מלון פלאזה בשנות ה-20 המוקדמות
מגדלי ביקון - מבט מהחוף, 1920. מבנה זה, שכיום איננו קיים עוד, היווה אחד ממקורות ההשראה לרומן
טירת אוהקה. עוד מקור השראה לרומן
ניק קרוויי, אדם צעיר שמתחיל קריירה כסוחר באיגרות חוב, עובר להתגורר בסמיכות לעשיר מסתורי בשם ג'יי גטסבי, הנוהג לערוך מסיבות פאר שנמשכות ימים, ומתיידד עמו. מקור עושרו של גטסבי אינו ידוע ואף האורחים במסיבות, איתם ניק משוחח, אינם יודעים רבות על עברו.

גטסבי מאוהב שנים בנערה בשם דייזי, אותה הכיר במהלך הכשרתו הצבאית שהתרחשה באזור מגוריה בלואיוויל. באורח מקרה, דייזי היא בת-דודה מדרגה שנייה של ניק, וכן אשתו של אחד מעמיתיו ללימודים בייל, טום ביוקנן, שחקן פוטבול לשעבר. ניק מגלה כי חיי הנישואים של דייזי וטום בעייתיים: טום שוכב עם נשים אחרות.

באמצעות שחקנית גולף מבטיחה בשם ג'ורדן בייקר, אותה ניק מחבב, גטסבי מבקש ממנו לארגן מפגש בינו לבין דייזי. גטסבי ודייזי לא התראו במשך חמש שנים, תקופה בה גטסבי שירת במלחמת העולם הראשונה, וכן חיפש כיצד להתעשר כדי לכבוש בשנית את לבה של דייזי. זאת הוא עשה באמצעות פנייה לפשע המאורגן דרך אדם בשם מאייר וולפסהיים, ואכן צבר ממון רב באותן שנים. דייזי מצידה לא חיכתה לגטסבי, אלא התארסה לטום. בערב חתונתה, קיבלה מברק מגטסבי בו הוא מצהיר על אהבתו - ולמרות רגשותיהם ההדדיים, בחרה היא להינשא לביוקנן.

הפגישה של השניים מגומגמת בתחילה, אולם משתפרת בהמשך. הם מתראים מספר פעמים, לעיתים בנוכחותו של טום. הקונפליקט מגיע לשיא בעת בילוי של החמישה (ניק, דייזי, טום, גטסבי וג'ורדן) בחדר מלון פלאזה בניו-יורק, עת טום מעמת את גטסבי עם חשדותיו. גטסבי אינו נרתע וטוען כי דייזי תעזוב את טום למענו. דייזי מודה באהבתה לגטסבי, ועם זאת אומרת שהיא אוהבת את טום.

במהלך העימות חש ניק אמון בגטסבי והזדהות מוחלטת איתו, זאת לאחר שגטסבי הפך את ניק לבעל-בריתו וידידו היחיד.

לאחר וידויה המרעיש של דייזי, היא עוזבת בחזרה ללונג איילנד יחד עם גטסבי במכוניתו. השאר באים בעקבותיהם במכונית נפרדת. במהלך הנסיעה, מכוניתו של גטסבי דורסת אישה בתאונת פגע וברח. ההרוגה היא מירטל וילסון, המאהבת של טום, שרצה לכביש כיוון שחשבה שטום בא לבקרה. בתחילה חושב בעלה של מירטל כי טום הרג אותה, בין השאר כיוון שחשד, בצדק, כי טום מכה אותה. כשהוא מתעמת עם טום, מפנה אותו זה למכוניתו של גטסבי. לאחר שעקב אחרי סימני המכונית עד לביתו, יורה וילסון בגטסבי למוות ולאחר מכן מתאבד.

דייזי נותנת לטום להאמין כי אכן גטסבי נהג ברכב בשעת התאונה, אף על פי שהיא זו שאחזה בהגה.

איש מבין מאות אורחי המסיבות של גטסבי אינו טורח להגיע להלווייתו. הנוכחים היחידים הם ניק, אביו של גטסבי - הנרי גטס (גטסבי שינה את שמו כשעשה דרכו במעלה הסולם החברתי), ואיש ששמו אינו מצוין, אותו ניק פגש בעבר בחדר הספרייה של גטסבי באחת מהמסיבות.

ניק פוגש מאוחר יותר את טום ומאשים אותו בכך שאמר לווילסון כי גטסבי אשם בתאונה. ניק מגיע למסקנה כי טום ודייזי הם עשירים אדישים שמשאירים לאחרים לפתור את הבעיות שהם יוצרים ובורחים חזרה לעושרם.

ניק מנתק את קשריו עם ג'ורדן, אותה הוא תופס כאדם לא-ישר. הוא עוזב את ביתו החדש וחוזר מערבה למקום מגוריו הקודם.

תרגומים לעברית
--------------

הספר יצא בתרגום לעברית מספר פעמים:

* בשנת 1999, יצאה בתרגום של גדעון טורי, בהוצאת הקיבוץ המאוחד.
* בשנת 2013, יצאה בתרגום של ליאור שטרנברג, בהוצאת אחוזת בית.

סרטים
-----

הספר עובד לקולנוע חמש פעמים:

* ב-1926, על ידי הרברט ברנון, סרט אילם שצילם הפקה בימתית של הספר, בכיכובם של ורנר בקסטר ולואיס וילסון. על פי ה-IMDb, לא נותרו עותקים מהסרט, ורק מספר דקות של צילום מתוך קדימון שרדו.
* ב-1949 על ידי אליוט נוגנט, בכיכובם של אלן לאד ובטי פילד. סרט זה נחשב לנאמן יותר לספר מאשר הגרסה המורחבת מ-1974. בשל בעיות זכויות יוצרים, אין עותקים זמינים של הסרט.
* ב-1974 על ידי ג'ק קלייטון, בכיכובם של רוברט רדפורד בתפקיד הראשי ומיה פארו בתפקיד דייזי ביוקנן. זהו העיבוד הקולנועי הידוע ביותר של הספר. את התסריט כתב פרנסיס פורד קופולה.
* ב-2000 על ידי רוברט מרקוביץ, בכיכובם של טובי סטיבנס ומירה סורבינו. גרסה זו נועדה מלכתחילה לשידור בטלוויזיה.
* ב-2013 יצא הסרט גטסבי הגדול בבימויו של באז לורמן ובכיכובם של לאונרדו דיקפריו, קארי מאליגן, טובי מגווייר, איילה פישר ואמיטאב באצ'אן. הקרנתו החגיגית פתחה את פסטיבל קאן באותה שנה.

הספר גם עובד למופע מחול בהפקה בינלאומית, שהגיעה לישראל, לשתי הופעות בנובמבר 2019, בהיכל התרבות תל אביב.

קישורים חיצוניים
----------------

ויקישיתוף מדיה וקבצים בנושא **גטסבי הגדול** בוויקישיתוף
* גטסבי הגדול, באתר OCLC (באנגלית)
* הספר באנגלית באתר פרויקט גוטנברג האוסטרלי
* greatgatsby.org – אתר המוקדש לספר
* גטסבי ירושלים
* "גטסבי הגדול (1974)", במסד הנתונים הקולנועיים IMDb (באנגלית)
* ברוס באואר The Wall Street Journal, ‏שנים אחרי מותו של הסופר, היצירה הזו הוכתרה כרומן האמריקאי הגדול מכולם, באתר גלובס, 5 באוקטובר 2023
* גטסבי הגדול, באתר אנציקלופדיה בריטניקה (באנגלית)

הערות שוליים
------------

1. ↑  איתמר זהר, הבית שבו נכתב "גטסבי הגדול" מוצע למכירה, באתר הארץ, 21 במאי 2015
2. 1 2 3  אתר למנויים בלבד שרה צ'רצ'וול, גרדיאן, גטסבי חוזר בגדול: הקאמבק של שנות ה-20 הסוערות וההרסניות, באתר הארץ, 4 ביוני 2013
3. ↑  The Greatest Books (באנגלית)
4. ↑  ביקורות:

	* עמיחי שלו, עדיין גדול: שובו של גטסבי לזירה הספרותית, באתר ynet, 4 בפברואר 2013
	* אריק גלסנר, על "גטסבי הגדול", של פ. סקוט פיצג'ראלד, הוצאת "אחוזת בית", באתר מבקר חופשי, 11 בפברואר 2013 פורסם במקור במדור לספרות במוסף "7 לילות" של "ידיעות אחרונות"
	* מיכאל דק, גטסבי הגדול משנה את החלום האמריקאי, באתר הארץ, 28 בפברואר 2013
5. ↑  יעל בן ישראל, ‏שובו של גטסבי: "גלובס" מציג הפקת אופנה בהשראת הספר "גטסבי הגדול", באתר גלובס, 25 במרץ 2013
6. ↑  זאב רב-נוף, חלום שנמוג, דבר, 6 במרץ 1975
7. ↑  אור סיגולי, עכבר העיר, "גטסבי הגדול": מסיבה ראוותנית עם ליאונרדו דיקפריו, באתר הארץ, 17 במאי 2013
8. ↑  אתר למנויים בלבד אורי קליין, "גטסבי הגדול": החלום האמריקאי מתנפץ מחדש, באתר הארץ, 16 במאי 2013
9. ↑  עכבר העיר, גטסבי הגדול, באתר הארץ, 2 בנובמבר 2019
10. ↑  אורין ויינברג, המופע "גטסבי הגדול" הוא מופת של תנועה ודיוק, באתר ynet, 4 בנובמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119466792 (data)
* MusicBrainz work: 3906302a-3ec3-49c5-a2fa-411f717ca643
* NKC: aun2017954527
* VIAF: 186355688
* WorldCat (עם VIAF): 186355688

 |